UBERA ARANZETA (EH Bildu, 2017-11-16):
Señor Pastor, parece que hemos leído diferentes presupuesto.
No sé cuál de ellos habrá analizado la señora Celaá. Me gustaría conocer en estos momentos la opinión que tiene la señora Celaá.
Berriozabal andrea, berandu oraindik aurrekontuak negoziatzeko, emendakinak egiteko, Tarte horretan egongo gara, ez? Ez dakit aukerarik dagoen edo ez. Badirudi ez dagoela aukerarik.
Pastor jaunak eskua luzatu dit akordiorako. ¿Con la palabra de quién me tengo que quedar? Pastor jaunaren hitzarekin geratu behar nahiz? Berriozabalen hitzarekin geratu behar naiz? ¿Quién manda aquí? Galdetzen dut, badaezpada.
Ikusten dudana da autokonplazentzia, autokonplazentzia, autokonplazentzia, autokonplazentzia, autokritika, hobetzeko grina. Hobetzeko grina izan behar dugu. Dagoeneko Espainiako Gobernuak hezkuntza gastuan gainditu dugu, oasi hori bukatu da. Ez dakit ohartzen garen, baina oasia bukatu da.
Eta gero ez dudana ulertzen, noski, aurrekontuetan hemendik kendu behar da, beste batean jarri behar da, adostasunak benetan nahi baldin badira eta borondatea baldin badago, aurrekontuak diseinatzerakoan, hurbildu zaitezkete. Prest egongo ginateke zuekin batera aurrekontuak diseinatzerako orduan parte hartzeko.
Eta Berriozabal andrea, ez bakarrik 2009. 2009, 2010 eta 11, eta 12, eta 13, eta 14, eta 15, eta 16. Hemen daukat. Nahi duzunean aztertzen dugun. Ez daukat, bost minututan ez daukat astia hori guztia aztertzeko.
Ez dakit. Ez dakit zergatik hain zaila egiten zaizuen hezkuntza murrizketarik gabeko territorio librea izendatzea. Ez dakit zergatik den hain zaila Madrilekin kateak puskatzea eta LOMCE eta euskal LOMCEa den Heziberri albo batera uztea. Gainera, hezkuntza komunitatearen babes osoa duzuenean eta izango zenuketenean horretarako. Hain zaila da?
Hain zaila da murrizketarik gabeko territorioa izendatzea hezkuntza? Hain zaila da kateak apurtzea Madrilekin? Hain zaila da hezkuntzako mahai sektorialean negoziazioari bidea irekitzeko planteamenduan urrats bat egitea? Zeren barkatuko didazue, baina plazak amortizatzen dira, zeren bakarrik funtzionarioen plantilan 754 plaza gehiago daude.
Ez dago inongo planteamenduari, ez dago inongo planteamendurik kontsolidazio prozesu batetarako, soilik ordezkapenetarako poltsa igotzen da Haur eta Lehen Hezkuntzan, eta Bigarren Hezkuntzan jaitsi egiten da. Datuak argiak dira.
Eta guk legegintzaldi hau markatzen genuen inflexio puntu bezala hezkuntza sistemarako, eta bereziki hezkuntza sistema publikorako, baina badirudi berriro beste aukera bat galduko dugula.
2017an aukera galdu genuen, eta 2018ko aurrekontuetan ba badirudi ere beste aukera bat galdu genezakeela, baina gu saiatuko gara 2018ko aurrekontuetan proposamenak mahai gainean jartzen.
Eta bigarren txanda hau aprobetxatu nahi nuen ba buruan ditugun emendakinen inguruan hitz egiteko, eta zalantzarik gabe bat plantilari dagokionean izango da.
Belaunaldi aldaketarako plan estrategiko bat bideratzeko, zeren kapital humano bat galtzera goaz, eta hemen ez dago inolako estrategiarik, benetan belaunaldi aldaketa planteatzeko, behin-behinekotasunari aurre egiteko, ikastetxe ahulenetan, errealitate konplexuei aurre egin behar dieten ikastetxe horietan plantilak areagotzeko eta ratioa jaisteko.
Bi abiadurako hezkuntzari amaiera emateko neurriak planteatzen ditugu, ez bakarrik gela barruan, eskolaz kanpoko jardueretan ere, beken progresibotasunean sakondu behar da, garraioa ere indartu behar da, zeren garraioa ere murrizten da, azpiegiturak zer esanik ez.
Irakasleen formakuntza berregituratzea, ikastetxeen autonomia indartzea, jantoki eredua aldatzea, zeren urteak daramazkigu, urteak, jantokien eredu aldaketa bultzatu gabe. Lau proiektu pilotu hasieratik, eta hor geratu gara.
Hori bai, gero zuek medioetan izugarrizko kanpaina panpoxoak saltzen dituzue elikaduraren inguruan, bizi ohitura osasuntsuen inguruan, baina gero ez dago apusturik. Ez dago apusturik.
Zer gehiago? Haurreskola Partzuergoa. Haur eta Lehen Hezkuntzan ikusten da aurrekontu hauetan apustu bat dagoela, baina Haurreskola Partzuergoa izan da salbuespena, zeren Haurreskola Partzuergoa izan da galtzaile handiena aurrekontu hauetan.
Ebaluazioaren inguruan, zer esango dugu? Eta unibertsitatea. Nik ez dakit zer gertatzen den unibertsitatearekin, baina hor izugarrizko erronka daukagu.
Eta beste hainbat emendakinen proposamenak ekarri nituen, baina denbora bukatu zait eta ea, ea, Pastor jauna, aukera daukagun zerbait egiteko. Baina orain arteko borondatea erakusten baduzue, zeren behin eta berriro proposamen eraikitzaileak ekarri ditugu hezkuntza batzordera, baita osoko bilkura honetara, eta erantzun bakarra jaso dugu, ezezkoa, eta itxikeria.